Leonardus Cohen

Leonardus Cohen (Monte Regio die 21 Septembris 1934 natus; Angelopoli die 7 Novembris 2016 mortuus) fuit cantor, suorum carminum actor, poeta, et scriptor mythistoriarum Canadensis. Cuius opera religionem, res civiles, solitudinem, depressionem, sexualitatem, damnum, mortem, et coniunctiones amatorias exploraverunt.. Eius familia fuit Iudaica.

Vita
Cohen in Universitate McGill studuit anno 1951 et primum librum poematum, Let Us Compare Mythologies ('Mythologias conferamus'), anno 1956 edidit, secundum The Spice-Box of Earth ('Gaia aromataria') anno 1961, qui auctorem primum poetam Canadae confirmavit. Novissimus liber poematum, Book of Longing ('Liber desiderii') anno 2006 publici iuris fecit. 

Primam novellam suam, The Favourite Game, anno 1963 edidit, secundam (quae etiam proxima est), Beautiful Losers, anno 1966. Sunt qui has novellas inter optimas eius decadis fuisse aestiment.

Cohen etiam cantor notissimus est. Prima carmina Songs of Leonard Cohen anno 1967 nominabantur, novissima Blue Alert anno 2006. Primum carmen clarum est Suzanne. Alia carmina pulcherrima sunt Famous Blue Raincoat et Chelsea Hotel #2 et Hallelujah.

Opera eius ingeniosa atque tenebricosa sunt, quorum argumenta amore et religione abundant. Amavit multas, ut Ioanna Joplin. Saepius tamen solus fuit, utpote qui monachus Buddhisticus Zen in California esset. Anno 2003 Socius Ordinis Canadae, qui amplissima dignitate valet, factus est. Anno 2011 Praerium principum Asturiarum litterae accepit.

Notae

 Bibliographia 
 "Leonard Cohen: 'I am ready to die'" in The Guardian (12 Octobris 2016)

 Nexus externus 
 Situs Leonardi Cohen

Categoria:Alumni Universitatis McGill
Categoria:Auctores Anglici
Categoria:Cantores Canadae
Categoria:Compositores Canadae
Categoria:Iudaei
Categoria:Scriptores Canadae
Categoria:Scriptores mythistoriarum
Categoria:Poetae Canadae